Se întrerupe furnizarea apei calde și a încălzirii pe mai multe străzi din Timișoara
Colterm anunță că va întrerupe furnizarea apei calde de consum și încălzirii în ziua de marți, 19 martie, pentru remedierea unor defecțiuni tehnice apărute la rețelele primară și secundară de termoficare a Municipiului Timișoara.
Astfel, marți, de la ora 9ºº până la ora 15ºº, se întreruoe furnizarea apei calde și a încălzirii la PT 38, urmând să fie afectați consumatorii arondați străzilor: Constantin cel Mare – parțial, Holdelor, Martir Alexandru Choroși, Martir Ioan Mariuțac, Constantin Rădulescu Motru, Pomiculturii – în total, 22 de branșamente;
Tot marți, între orele 09ºº – 16ºº, se întrerupe furnizarea apei calde și a căldurii la PT 48C, fiind afectați consumatorii arondați străziIor: Amforei, Cetății, Dropiei, Labirint, Timiș, Merișor – în total, 20 de branșamente.
Tot marți, 19.03.2024, se întrerupe furnizarea apei calde de consum și apei reci hidrofor, la PT 38 și 39, în intervalul orar 08.00 – 18.00, ca urmare a unor lucrări de conectare conducte, planificate a se executa de către Aquatim S.A. la intersecția străzii Sfinții Apostoli Petru și Pavel cu strada Holdelor.
Vor fi afectați consumatorii arondați străzilor: Constantin cel Mare, Holdelor, Martir Ioan Mariuțac, Martir Alexandru Choroși, Constantin Rădulescu Motru, Pomiculturii, Verde, Carol Davila, Galvani, arh. Ion Mincu, Aurel Ciupe, Lucian Georgevici, Franz Liebhard, acad. P.P. Negulescu – în total, 42 de branșamente.
"La finalizarea lucrărilor, poate apărea fenomenul de turbiditate pentru o scurtă perioadă de timp, motiv pentru care recomandăm evitarea folosirii apei în scopuri menajere, până la limpezirea ei. Rugăm, de asemenea, consumatorii să ia măsuri de stocare a unor cantități de apă care să le acopere necesarul pe perioada anunțată", transmite Colterm.